गरदन के दर्द के कई कारण हो सकते हैं, मसलन सौफ्ट इंजरी, सर्वाइकल स्पौंडिलाइटिस या मोच आदि. लेकिन गलत मुद्रा और गरदन झुका कर लगातार कंप्यूटर या किसी अन्य इलैक्ट्रौनिक डिवाइस पर आंखें गड़ाए रखने के कारण भी युवाओं में आजकल गरदन के दर्द की समस्या आम हो गई है. आप को अपनी मुद्रा सही करनी होगी. ऐसी कुरसी और मेज का इस्तेमाल करना होगा जो आप की गरदन और कंप्यूटर स्क्रीन के बीच समानांतर ऊंचाई बनाती हों. साथ ही, काम के दौरान बे्रक लेते रहें. थोड़ी चहलकदमी करें, अपनी गरदन घुमाएं और थोड़ा स्ट्रैचआउट कर लें. अगर इस के बाद भी समस्या बनी रहे तो डाक्टर से संपर्क करें.